JUMAL KÕNELEB
Tere ja rõõm kohtuda!
Meie kristliku kooli puhketoa seinale on kirjutatud nii:
"Armastus annab tähenduse."
Panin selle kirja sinna omal ajal, sest see on nii.
Armastus annab elule sisu, tähenduse ja mõtte.
Piibel ütleb seetõttu, et ilma armastuseta ei ole midagi.
Jumal ei taha, et see nii oleks.
Jumal tahab, et me elu oleks täidetud kõige olulisemaga.
Armastusega.
Tema armastusega.
Sellest täna räägimegi.
Tahan rääkida täna ühest pöördelisest asjast,
mida Issand on mulle aastate jooksul õpetanud.
Mul on mõnes mõttes olnud imeline lapsepõlvekodu ja perekond,
aga millegipärast
on minu jaoks olnud väikesest peale täiesti selge,
et elus tuleb ise hakkama saada. - Üksinda.
- Üksinda ja ise.
Olgu see põhjus siis, milline tahes,
ma olen harjunud sellega,
et mina ise olen see, kes vastutab oma elu eest
ja ma kannan oma elukoormaid ise ja üksinda.
See tähendab, et ma ei ole harjunud olema ühenduses kellegi teisega.
Ma olen harjunud tegutsema ise ja üksinda.
Sedasi ma saan hakkama.
Aga nüüdseks olen saanud teada ja kogeda, et Jumal elab.
Et mul on taevane Isa, kes elab.
Ja ka seda, et Ta on armastus
ja et ma võin olla ühenduses Temaga,
kinnitatuna Tema külge.
Enam mitte üksinda, vaid hoopis ühendatuna.
Kahekesi.
Elu, mille oleme valinud,
on täielikus sõltuvuses sellest, et Jumal päriselt elab
ja et Ta ka päriselt teeb seda, mida on lubanud teha.
Kui me kuuletume Talle
ja tegutseme selle järele, mida tunneme, et Ta meilt ootab,
siis me ka usaldame, et Ta teeb seda, mida Ta on tõotanud teha.
Me oleme sõltuvad sellest, et Ta elab.
Sest me käime usus.
Ehk siis meid on nüüd kaks.
Meid on mu elus nüüd kaks.
Ma ei ole enam üksi.
Johannes kirjutab sellest toredasti 1. Johannese kirjas 1:3.
Johannes räägib siin Jeesusest.
"Mida me oleme näinud ja kuulnud, seda me kuulutame ka teile,
et teilgi oleks osadus meiega."
Johannes kirjutab, et ta kuulutab selle pärast evangeeliumi,
et kuuljatel oleks ühendus nendega.
Ja ta jätkab veel edasi:
"Meie osadus on osadus Isaga ja tema Poja Jeesuse Kristusega."
Johannes kirjutab, miks ta kuulutab ja kirjutab Jeesusest.
Miks ta soovib, et kõik võtaksid vastu andestuse, lepituse ja õnnistuse.
Selleks, et me saaksime tagasi ühenduse Isa Jumalaga.
Ühendus. Koos olemine.
Me ainus motiiv ei peaks olema see, et me saame kord usklikena taevasse,
vaid see, et meil oleks juba praegu ühendus Jumalaga.
- Ühendus.
1. Korintlastele 1:9:
"Ustav on Jumal, kelle poolt te olete kutsutud osadusse
tema Poja Jeesuse Kristuse, meie Issandaga."
Me oleme kutsutud osadusse meie Issanda Jeesuse Kristusega.
Üheskoos elamine võib olla oskus,
mille mitmed meist on unustanud.
See võib olla kaduma läinud.
Sest kui kõik selles elus sõltub üksnes minust,
siis kuna elu on õigupoolest päris ohtlik,
siis kui mina kukun, kukub kõik kokku.
Kui kõik sõltub minust ja ma ei saa hakkama,
siis kukub kõik kokku.
Aga kui meid oleks kaks,
oleks elu palju lihtsam.
Kuid isegi, kui ma tean, et meid on nüüd kaks -
et mina ja Taevaisa oleme nüüd üks,
ei oska ma ikkagi ühenduses olla.
See oskus võib juba lapsena olla kahjustunud.
Nagu puuduks see serv või käsi, millega kinnituda kellegi külge.
Sest ollakse nii harjunud sellega, et ei kinnituta kellegi külge,
vaid käiakse üksi oma teid.
Kui sa sellest räägid, pole ju küsimus tegelikult selles,
et see oskus häviks või kaoks,
vaid et lapsena see polegi arenenud.
Ma ise sündisin kuu aega enneaegsena,
mistõttu pidin olema kuvöösis.
60'ndate lõpus polnud see just eriti romantiline.
See oli päris karm ja mu vanemad kartsid mu elu pärast.
Nad kartsid ja ema nuttis igal öösel.
Ema rääkis, et kui ma viimaks kuvöösist välja sain
ja mind koju lasti,
tahtsin ma kogu aeg süles olla.
Ma klammerdusin ema külge ja nõudsin kogu aeg ainult sülle.
Psühholoogias räägitakse kiindumusvajadusest.
See kiindumusvajadus on lapse esmane vajadus.
Kiindumusvajadus on lapse ja inimese esmane vajadus.
Sama hästi võiks rääkida armastuse vajadusest.
Lapsel on vajadus olla nähtud ja kuuldud,
olla hoolitsetud, hellitatud ja lihtsalt armastatud.
See on lapse esmane ja tähtsaim ning sügavaim vajadus.
Kui laps ei saa seda mingil põhjusel...
Kui lapsevanem ei suuda seda anda, kuna pole ise armastust kogenud
või elutingimused põhjustavad seda, et laps ei saa seda,
siis lapse kiindumusvajadus ei arene
ja tal tekkib kui arm, sest laps kaitseb ennast.
Seda enesele teadvustamata sulgeb laps oma südame,
sest ta peab ju kuidagimoodi ilma kiindumussuhteta toime tulema.
Sellest aga jääb järele arm.
Jumal tahab seda tervendada.
Selles peitub ka hirmu algallikas,
et ma olen fundamentaalselt üksinda.
1. Johannese 4:18 on kirjutatud nõnda:
"Armastuses ei ole kartust..."
- Armastus tähendab ühendust.
Armastust ei saa olla olemas, kui pole kahte osapoolt.
"...vaid täiuslik armastus ajab kartuse välja."
Ehk siis ühendus ajab kartuse välja.
See tähendab ka seda, et armastuse ja ühenduse puudumine,
kiindumuse puudumine tekitab hirmu.
Kui olen üksinda, siis see on ohtlik.
Inimene ei ole loodud selleks, et ta oleks üksinda.
Inimene on loodud ühenduse jaoks.
Kui ma olen maailmas fundamentaalselt üksinda,
ei saa ma ka olla kaitstud.
Ma ei mõtle selle all sõprade või abikaasa puudumist.
Ma räägin sisemisest üksindusest.
Sisemisest tunnetusest, et olen fundamentaalselt üksi.
See on tähtis tähelepanek, sest sa võid olla imetletud filmistaar,
keda kõik imetlevad ja su ümber on väga palju inimesi,
võid olla pereema, kellel on palju lapsi,
ja ometi võib olla, et tunned end sisemislt üksikuna.
See ei sõltu sellest, kui palju inimesi on su ümber.
Ega sellest, kui palju sind imetletakse või armastatakse.
Võib ikkagi olla nii, et su võime seda vastu võtta on katki.
Kui sa tunned, et su suhe Jumalaga on samasugune,
et sul ei ole ühendust Jumalaga või see pole ehtne elav ühendus,
siis Johannese sõnul tahab Jumal, et see oleks ehtne ja elav ühendus.
Me räägime sisemisest südame tunnetusest.
Jumal tahab tuua sellesse ehtsa ühenduse.
Kuidas siis on,
olen ma siin maailmas fundamentaalselt üksinda või ei ole?
Kumb on tõde?
Kui ma olen päris üksi siin maailmas, siis on mu hirm põhjendatud.
Aga, mis siis, kui ma ei ole?
Kõik, kes on leidnud Jeesuse ja võtnud Ta andestuse vastu,
on saanud südamesse teadmise, et nad ei ole üksinda.
Samas, kuigi me oleme vaimus uuestisündinud ja teame,
et Jeesus elab nüüd minu sees;
Ta on nüüd koos minuga ja ma ei ole enam üksinda,
siis mu mõttemaailm on ikkagi endine.
See, et ma olen Ta vastu võtnud, ei tähenda, et olen üleni muutunud.
Mu mõttemaailm ja tunded on ikkagi samasugused nagu enne.
Kogu ühiskond on ehitatud üles sellele,
et inimene on põhiolemuselt üksik.
Nii nõuab see meelte uuendamist ja muutust mõtete ja tunnete tasandil,
et ma pole enam üksinda, vaid ma olen armastatud.
Ta on minu taevane Isa ja Ta on koos minuga.
Kui teha seda nädalast nädalasse, kuust kuusse
lugedes Piiblit ja korrates ikka ja jälle:
"Issand, Sa oled koos minuga ja ma pole üksi.
Sa armastad mind ja ma olen Su tütar.
Ma olen nüüd uus loodu",
Siis midagi hakkab muutuma.
Mõttemaailm muutub, tundeelu muutub.
Kinnitumisoskus terveneb.
"Et teilgi oleks osadus meiega.
Meie osadus on osadus Isaga ja tema Poja Jeesuse Kristusega."
Kui Jumal tahab tervendada selle valdkonna meie eludes,
siis Ta alustab just sellest, millest Joy äsja rääkis.
Kõik algab loomulikult päästmisest -
me saame esmalt usklikuks ja Ta tuleb meisse elama,
aga nagu Joy hästi ütles:
meie mõttemaailm ja meie tunded ei uuene nii nagu meie vaim uueneb.
Kui oled Jeesuse vastu võtnud, on su vaim uuestisündinud.
Su vaim on vaba ja Jeesus elab sinu sees.
Vaimus on kõik hästi, aga su hingega on teisiti.
Hing on su tunded, tahe ja mõtted.
See osa võib olla ikka vanaviisi.
Vanad kombed ja vanad mõttemallid
takistavad sul kogeda ja mõista, et su elu on päriselt muutunud.
Jumal tahab tegeleda nende mõtetega,
et su elu võiks muutuda.
Johannese 10:30: "Mina ja Isa oleme üks." - Aamen.
Üks. Üheskoos.
Johannese 17:22:
"Ja mina olen andnud neile selle kirkuse,
mille sina oled andnud mulle,
et nad oleksid üks, nii nagu meie oleme üks."
Jeesus ütles, et Tema ja Isa on üks ja meie võime olla samamoodi üks.
Kirjas heebrealastele kuulutatakse just seda,
et Jeesuse ristisurma ja valatud vere kaudu
on meie patud lepitatud ja otseühendus Isa juurde avatud.
Heebrealastele 10:19-20:
"Vennad, et meil on siis Jeesuse vere varal julgus
sisse minna kõige pühamasse paika -
selle tee on ta avanud meile uuena ja elavana vahevaiba,
see on oma ihu kaudu."
Piiblit lugedes näed, et kui Jeesus suri ristil,
siis vahevaip, mis eraldas templis püha ja kõige pühamat paika -
seal kõige pühamas paigas oli lepingulaegas ja Jumala ligiolu -
see vahevaip rebenes pooleks.
Jumal rebis selle üleloomulikul moel kaheks,
et kõik pääseksid nüüd kõige pühamasse paika.
See tähendab ühendust.
Piibli sõnul võib selles veendunud olla.
Sinul ja minul on nüüd rahu Jumalaga.
Jeesus kutsub sind ja mind elavasse osadusse.
See on tõeline.
See kiindumussuhte teooria on psühholoogias väga huvitav.
Selle arendas välja psühhoanalüütik ja psühhiaater John Bowlby,
kes uuris laste kiindumust lapsevanemate suhtes.
Tema arendas välja selle kiindumussuhteteooria.
Ta ütleb, et uurimuste kohaselt
mõjutab inimese varajast arengut lapsepõlves tugevalt
turvalisuse vajadus
ja püüd püsida eriti just ohuolukordades
täiskasvanu läheduses.
Laps kujundab kiindumussüsteemi, mis moodustub selle alusel,
kui usaldusväärne ja hoolitsev on tema eest hoolitsev täiskasvanu.
Kiindumussuhe võib olla turvaline või ebaturvaline.
On huvitav mõelda, et algse plaani kohaselt võis olla,
et kiindumussuhe kujuneks minu ja taevase Isa vahel.
Me kõik ju teame,
et me lapsevanematena pole täiuslikud.
Ka meie vanemad polnud täiuslikud.
Aga meil on nüüd lapsevanem, kes on täiuslik.
Meil on täiuslik armastus, kes tahab olla meiega ühenduses.
Kes soovib, et meil oleks turvaline kiindumussuhe.
Meie baasturvalisus kujuneb koos taevase Isaga.
See on ka see töö, mida me teeme kristlikus koolis.
Me tahame rajada turvalise kasvukeskonna,
kus lapse baasturvalisus võiks kujuneda tugevaks.
Baasturvalisus selles mõttes, et täiskasvanud koolis
on ettearvatava käitumisega ja armastavad.
aga ka suhte osas taevase Isaga, et laps mõistaks juba väikesest peale,
et Issand on armastus, Ta on hea ja Ta on minu poolel.
Ta on alati minu poolel ega hülga ega jäta mind kunagi.
Ta on turvaline.
Ta on turvaline Isa.
Kui me seda tõesti mõistame, et Ta on turvaline ja hea;
et ma võime kiinduda Temasse ja usaldada Teda
ja Ta alati hoolitseb mu eest, siis see muudab ka mu südant.
Meie baasturvalisus terveneb.
Kui tunned, et su suhe Jumalaga ei ole lähedane
ja sa koged sisemist üksindust,
siis täna Jumal tahab tervendada su südant.
Jumal tahab ka näidata sulle,
kui sul on valesid mõtteid või mõttemalle,
mis on sinus kinnitunud ja põhjustavad valet suhtumist ellu.
Kui mõtled, et elu ongi selline ja sa pead alatiseks üksi jääma,
siis Jumal tahab muuta neid mõtteid, sest Tema Sõna on tõde.
Me jääme nüüd palvesse
ja palume, et Püha Vaim tuleks
ja saaks palve kaudu puudutada su südant.
Et Ta saaks paljastada valed
ja vabastada su südame, mõtted ning meele,
et sa võiksid kogeda, et sa ei ole kunagi üksi,
vaid sinul ja minul on Jeesuse kaudu ühendus Isaga.
Aamen.
Palvetame koos sinuga
Kui ma selle saate pärast täna palvetasin,
siis Issand näitas mulle ja tuletas meelde,
et meie töö juures kristlikus lasteaias ja koolis
on meie südamel see, et laste baasturvalisus areneks.
Et neil oleks turvaline suhe nii täiskasvanutega kui Taevaisaga.
Nägin palve ajal ka seda,
et see töö, mida teeme televisioonis ja koos teiega,
on õigupoolest täpselt sama.
Meie taevane Isa tahab,
et ka sinu baasturvalisus Temaga oleks tugev ja turvaline.
Selle pärast me istumegi siin,
rääkides nädalast nädalasse, et Ta on armastus,
et Ta on hea ja sinu poolel.
Ta on Su Isa, kes armastab sind.
Sina ja mina võime südames muutuda nii,
et meil on turvalisem ja lähedasem suhe.
Turvalisem kiindumussuhe meie taevase Isaga.
Aitäh Issand!
Aitäh Isa, et Sa tõesti oled meie Isa.
Aitäh, et võime tõesti ja tõeliselt elada koos Sinuga.
Aitäh, et oled hea, et oled valgus ja et Sinus pole mingit pimedust.
Sa oled alati meie poolel ja tahad meid alati aidata.
Aitäh Isa, Sinu imelise armastuse embuse eest.
Sa võid võtta meid sülle.
Aitäh Issand, et Sinu armastus on igavene.
See on lõputu ja see ei lõppe iialgi.
Sa valad on armastust praegu ja me võime lõõgastuda.
Võime lihtsalt olla siin ja harjutada seda ühenduses olemist.
Sellist head, turvalist ja lõõgastavat ühendust Sinuga.
Aitäh Isa, et Sa puudutad meid kõiki.
Sa näed neid haavu, mida oleme saanud
just seetõttu, et lapsepõlv ei olnud nii turvaline.
Me palvetame just nüüd,
et Püha Vaim võiks puudutada ja tervendada.
Issand, anna meile ka jõudu andeks anda,
sest andestamise kaudu laseme lahti oma minevikust
ja saame vabaks.
Aitäh Issand, et võime andestada neile,
kes on meile haiget teinud.
Kui meie vanemad pole olnud võimelised armastama
või on käitunud meiega halvasti.
Me võime anda neile andeks ja vabaneda sellest.
Sa saad meid puudutada.
Tule Püha Vaim!
Aitäh, et armastus on väljavalatud Sinu kaudu meie südametesse.
Aitäh, et puudutad just nüüd igaühe südant,
et võiksime kogeda, et me tõesti pole üksi
ja pole seda kunagi olnudki.
Tule Püha Vaim!
Tulgu vabadus ja õnnistus igaühele.
Aamen.
Tahame siinkohal tänada jälle vaatajaid.
Aitäh tagasiside saatmise eest!
Sain äsja telefonikõne isikult,
kes oli nii tänulik saate eest, kus rääkisime andestamisest.
Ta oli vabanenud raskeist ahelaist, mis olid aheldanud teda aastaid,
kuni ta sai anda andeks ja lasta lahti.
Kas pole tore?
Kui soovid rohkem teada meie töö kohta,
külasta meie kodulehekülge ekraanil.
Sealt leiad infot meie imelise kooli ja lasteaia kohta.
Võta meiega ühendust, kui vajad tööd või õpingukohta.
Meile võib alati tulla praktikale ja appi kooli või lasteaeda.
Sealt leiad ka infot raamatute kohta,
mis aitavad sul leida lähedase suhte Jumalaga.
Need aitavad kasvada usus
ning mõista, kui kallis ja hinnaline sa oled Jumala silmis.
Sealt võib tellida ka meie infolehte, mis räägib rohkem meie tööst.
Ole õnnistatud ja tea, et Jumal on alati koos sinuga.
Aamen.
Kas teadsid, et nüüd on meie, kristlaste, aeg?
Sellel maailmaajastul, kui nii paljud kardavad, on meil lootust
ja nüüd on aeg särada seda lootust ka maailmale,
sest seda lootust on nüüd väga vaja.
Selle pärast on ka TV7 olemas, et kuulutada lootusesõnumit.
Et kuulutada igavest elu igal päeval ja kõikides meediakanalites -
nii televisiooni kui interneti kaudu.
Tule ja ole osaline selles!
Helistades 900 1770 annetad 10 eurot.
Võid kasutada ka kontonumbreid, mida näed peatselt ekraanil.
Täpsem info ka internetist: www.tv7.ee
Sealt leiad juhised annetuse tegemiseks.
Löö kaasa,
sest nüüd vajatakse lootuse sõnumit rohkem kui kunagi varem.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7